На основу чл. 20. ст. 6. Закона о локалним изборима („Службени гласник РС”, бр. 129/07, 34/10 – одлука УС, 54/11, 12/20, 16/20 - аутентично тумачење и 68/20), Изборна комисија општине Владичин Хан, на седници одржаној дана 3.6.2020. године, донела је

**Р Е Ш Е Њ Е**

 **УТВРЂУЈЕ СЕ** да престаје својство кандидата за одборника на проглашеној изборној листи ГГ Новица Петровић – Домаћински за Владичин Хан, за избор одборника Скупштине општине Владичин Хан, подносиоца ГГ Новица Петровић – Домаћински за Владичин Хан, по основу одустанка од кандидатуре и то:

 - Николи Ташићу из Житорађа, шумарском техничару, под редним бројем 33 на изборној листи.

**О б р а з л о ж е њ е**

Изборна комисија општине Владичин Хан на седници одржаној дана 1.6.2020. године донела је решење Број: 013-41/2/2020 о проглашењу изборне листе ГГ Новица Петровић – Домаћински за Владичин Ханса 37 кандидата за одборнике Скупштине општине Владичин Хан на изборима расписаним за 21.6.2020. године.

 Кандидат за одборника Скупштине општине Владичин Хан са проглашене изборне листе ГГ Новица Петровић – Домаћински за Владичин Хан, Никола Ташић из Житорађа, Изборној комисији општине Владичин Хан, 2.6.2020. поднео је писаним путем одустанак од кандидатуре са те изборне листе.

 Чланом 20. став 6. Закона о локалним изборима („Службени гласник РС”, бр. 129/07, 34/10 – одлука УС, 54/11, 12/20, 16/20 - аутентично тумачење и 68/20) прописано је да кад по доношењу решења о проглашењу изборне листе кандидат буде правоснажном судском одлуком лишем пословне способности, изгуби држављанство Републике Србије, одустане од кандидатуре или ако наступи његова смрт, подносилац изборне листе губи право да предложи новог кандидата.

 **Поука о правном средству:** Против овог решења може се поднети приговор Изборној комисији општине Владичин Хан у року од 24 часа од дана достављања решења.

 Број: 013-42/2/2020

 У Владичином Хану, 3.6.2020. године у 10:30 часова

**ИЗБОРНА КОМИСИЈА ОПШТИНЕ ВЛАДИЧИН ХАН**

 **М.П.**

 **ЗАМЕНИК ПРЕДСЕДНИКА**

 **Драган Цветковић**